b'\n_START_ARTICLE_\nMednarodna pomorska organizacija\n_START_SECTION_\nUstanovitev\n_START_PARAGRAPH_\nMarca 1948 je bila v \xc5\xbdenevi v sklopu Organizacije zdru\xc5\xbeenih narodov osnovana Mednarodna pomorska svetovalna organizacija pod imenom Inter-Governmental Maritime Consultative Organization \xe2\x80\x93 IMCO, ki je stopila v veljavo 17. marca 1958. Novonastala organizacija je pri\xc4\x8dela s slavnostnim za\xc4\x8detkom 6. januarja 1959, ko je imela skup\xc5\xa1\xc4\x8dina svoje prvo zasedanje._NEWLINE_V skladu s sprejetim amandmajem je organizacija 22. maja 1982 spremenila svoje ime v Mednarodna pomorska organizacija (International Maritime Organization \xe2\x80\x93 IMO). Takrat so tudi stopile v veljavo spremembe odredb konvencije in organizacija je postala specializirana ustanova Zdru\xc5\xbeenih Narodov, za pomorstvo.\n_START_SECTION_\nKonvencije\n_START_PARAGRAPH_\nDa nova konvencija stopi v veljavo jo mora ratificirati dolo\xc4\x8deno \xc5\xa1tevilo dr\xc5\xbeav. Izvr\xc5\xa1itev zahtev konvencije je obvezna za dr\xc5\xbeave \xc4\x8dlanice. Kodeksi in predlogi, ki jih sprejme skup\xc5\xa1\xc4\x8dina IMO, niso obvezne za vlado, vendar je lahko njihova vsebina tako pomembna, da jih vlade vklju\xc4\x8dijo v svojo doma\xc4\x8do zakonodajo.\n_START_SECTION_\nIMO v Sloveniji\n_START_PARAGRAPH_\nSlovenija je postala polnopravna \xc4\x8dlanica Mednarodne pomorske organizacije 10. februarja 1993.'